พอดีว่ามีมีผื่นขึ้นตามตัวข้อศอกและขา​ ทายาแล้วไมาหายควรทำอย่างไรครับ
สวัสดีค่ะ ผื่นคันตามศอกและขา อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลัน6. ตุ่มถูกแมลงกัด มักคันมาก เป็นตุ่มนูนแดง7. ผื่นจากการแพ้ยามีสาเหตุที่เป็นไปได้หลายอย่าง แนะนำพบแพทย์เพื่อตรวจรอยโรคจริง ให้ได้การวินิจฉัยที่แน่นอนค่ะ หากผื่นลุกลาม แดง คันมาก มีไข้ร่วมด้วย ควรรีบไปพบแพทย์การดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด